સાઉથ મુંબઈની જૂની વિલા અને મિલ તોડીને એની જગ્યાએ સ્કાયસ્ક્રૅપર અને મૉલ બનવા માંડ્યાં છે તો કેટલીક વિલા અને મિલ એવી પણ છે જેના વિવાદ ચાલી રહ્યા છે એટલે એ આજે પણ અકબંધ રહ્યાં છે. આવું જ એક રૉયલ મૅન્શન છે જ્યાં કેટલાંક ભૂતોએ પોતાનો અડ્ડો જમાવ્યો છે અને એ બધાં સુખચેનથી રહે છે. આ રૉયલ મૅન્શનને શૂટિંગ માટે પણ આપવામાં આવી રહ્યું છે. એક વખત શૂટિંગ દરમ્યાન એક હિરોઇનને મિરરમાં એક ભૂત દેખાય છે અને ભૂત દેખાયાની વાત ફેલાય છે. હવે રાઇટર (શર્મન જોશી) આ મૅન્શનમાં જઈને રિયલ હૉરર સ્ટોરી શોધવાની કોશિશ કરે છે. આ સ્ટોરી શોધવાની જહેમતમાં પેલાં બધાં ભૂત પણ જાગે છે અને પછી કૉમેડીની ધમાલ મચી જાય છે. ફિલ્મ આમ જોઈએ તો હૉરર છે, પણ એની કૅટેગરી રોમૅન્સ-કૉમેડી અને ઍક્શનની રાખવામાં આવી છે.